Contigo Navarra-Zurekin Nafarroa talde parlamentarioak aurkeztutako 11-24/PES -00283 galdera idatziari dagokionez, Hezkuntzako kontseilariak honako informazio hau ematen du:

1. Hezkuntza Ikuskapen Zerbitzuko Hezkuntza Plangintzako Atalak, baliabideen banaketa egokiaren barruan eta Nafarroako biztanleriari erantzun zuzen eta ekitatiboa ematen saiatuz, ikastetxe eta eskola-maila jakin bateko taldeak eta plazak planifikatzen ditu, ikastetxeari atxikitako ikasleei eskola-postuak bermatuz, ikastetxearen espazioen eskuragarritasuna kontuan hartuta eta efizientzia ekonomikoko irizpideei jarraikiz.
2. Batxilergoko lehen mailan ez da ikasgelarik kendu. Taldeen eta, beraz, eskola-postuen plangintza ikasturte jakin horri atxikitako ikasleen arabera egiten da.

3. Alaitz BHIk batxilergo-modalitate hauek eskaintzen ditu:

– Zientziak eta Teknologia

– Giza eta Gizarte Zientziak

* – Musika eta Arte Eszenikoak
1. Aipatutako batxilergoko lehen bi modalitateetarako, atxikitako ikasleak ikastetxeko ikasleak dira, DBHko 4. mailatik 1. mailara igarotzen direnak.
2. Hirugarren modalitaterako, ikastetxe hori denez Nafarroan modalitate hori D ereduan eskaintzen duen bakarra, Nafarroako D ereduko ikasle guztiak geratzen dira atxikita.

6. Alaitz BHIko Musika eta Arte Eszenikoen modalitateak 52 eskaera jaso ditu, eta horiei, ikastetxeak aurreikusitako errepikapen bat gehitu behar zaie Musika eta Arte Eszenikoen batxilergoko 1. mailan. Horregatik, batxilergorako ezarritako ratioa 33 izanik, Hezkuntza Ikuskapen Zerbitzuko Hezkuntza Plangintzako Atalak 2 talde planifikatu ditu.

7. Nafarroako D ereduko ikasle guztiak atxikita dauden Musika eta Arte Eszenikoen modalitatean ez bezala, gainerako modalitateetan Alaitz BHIko DBHko 4. mailako ikasleak soilik daude atxikita.

23-24 ikasturtean, 25 ikaslek egin dute DBHko 4. maila Alaitz BHIn:

– Horietako bik Musika eta Arte Eszenikoen modalitatean egin dute aurreinskripzioa.

– Horietako bik aurreinskripzioa egin dute batxilergoa eskaintzen duten beste ikastetxe batzuetan.

– Horietatik hiruk Erdi Mailako Lanbide Heziketako irakaskuntzetan egin dute aurreinskripzioa.

* Gainera, ikastetxeak errepikapen bat aurreikusi du batxilergoko 1. mailarako.

8. Laburbilduz, Alaitz BHIko 25-1-2-2-3+1 = 19 ikaslek batxilergoko 1. maila egingo dutela adierazten dute.

Horregatik, batxilergorako ezarritako ratioa 33 izanik, Hezkuntza Ikuskapen Zerbitzuko Hezkuntza Plangintzako Atalak talde bakarra planifikatu du. Atxikitako ikasle guztiei lekua bermatuko zaie, eta 14 plaza libre utziko dira atxiki gabeko eskatzaileentzat.

9. Informazio gisa, Alaitz BHIn DBHko 4. mailan matrikulatutako ikasleen historiko bat erantsi da:

|  |  |  |  |  |  |  |  |
| --- | --- | --- | --- | --- | --- | --- | --- |
| Ikasturtea | 17-18 | 18-19 | 19-20 | 20-21 | 21-22 | 22-23 | 23-24 |
| DBHko 4. mailako atxikitako ikasleak | 55 | 51 | 41 | 37 | 41 | 42 | 25 |

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 25ean.

Hezkuntzako kontseilaria: Carlos Gimeno Gurpegui